CELEX: 32013D0715
Language: sl
Date: 2013-12-02 00:00:00
Title: 2013/715/EU: Sklep Sveta z dne 2. decembra 2013 o določitvi stališča, ki se zastopa v imenu Evropske unije v okviru ministrske konference Svetovne trgovinske organizacije glede pristopa Republike Jemen k Svetovni trgovinski organizaciji

6.12.2013   
            
            
               SL
            
            
               Uradni list Evropske unije
            
            
               L 326/44
            
         SKLEP SVETA
   z dne 2. decembra 2013
   o določitvi stališča, ki se zastopa v imenu Evropske unije v okviru ministrske konference Svetovne trgovinske organizacije glede pristopa Republike Jemen k Svetovni trgovinski organizaciji
   (2013/715/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91, člena 100(2) in prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Vlada Republike Jemen je 12. aprila 2000 zaprosila za pristop k Marakeškemu sporazumu o ustanovitvi Svetovne trgovinske organizacije (STO) v skladu s členom XII navedenega sporazuma.
            
         
               (2)
            
            
               Delovna skupina za pristop Republike Jemen je bila ustanovljena 17. in 19. julija 2000, da se dogovori o pristopnih pogojih, sprejemljivih za Republiko Jemen in vse članice STO.
            
         
               (3)
            
            
               Komisija je v imenu Unije s pogajanji določila celovit sklop zavez Republike Jemen za odpiranje trga, ki izpolnjuje zahteve Unije.
            
         
               (4)
            
            
               Te zaveze so zdaj zajete v Protokolu o pristopu Republike Jemen k STO.
            
         
               (5)
            
            
               Pristop k STO naj bi po pričakovanjih pozitivno in trajno prispeval h gospodarskim reformam in trajnostnemu razvoju v Republiki Jemen.
            
         
               (6)
            
            
               Protokol o pristopu bi zato bilo treba odobriti.
            
         
               (7)
            
            
               Člen XII Sporazuma o ustanovitvi STO določa, da se morata o pristopnih pogojih strinjati članica pristopnica in STO ter da pristopne pogoje na strani STO potrdi ministrska konferenca STO.
            
         
               (8)
            
            
               Zato bi bilo primerno določiti stališče, ki se zastopa v imenu Unije na ministrski konferenci STO o pristopu Republike Jemen k STO –
            
         SPREJEL NASLEDNJI SKLEP:
   Člen 1
   Stališče, ki se zastopa v imenu Evropske unije v okviru ministrske konference STO glede pristopa Republike Jemen k STO je, da se pristop odobri.
   Člen 2
   Ta sklep začne veljati na dan sprejetja.
   
      V Bruslju, 2. decembra 2013
      
         
            Za Svet
         
         
            Predsednik
         
         E. GUSTAS